Účtovná závierka zostavená k 31. decembru 2006

Súvaha k 31. decembru 2006 a 31. decembru 2005

Výkaz výsledku hospodárenia k 31. decembru 2006 a 31 decembru 2005

Prehľad peňažných tokov za rozpočtové roky 2006 a 2005

Stav zmien v čistých aktívach v roku 2006

POZNÁMKY K ÚČTOVNEJ ZÁVIERKE ZOSTAVENEJ K 31. DECEMBRU 2006

1. Účtovné zásady

1.1. Právne predpisy a predloženie účtovnej závierky

Európsky dvor audítorov (ďalej len „Dvor audítorov“) vedie svoje účtovníctvo a zostavuje účtovnú závierku v súlade s ustanoveniami nariadenia Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev, a nariadenia Komisie (ES, Euratom) č. 2342/2002 z 23. decembra 2002, ktorým sa ustanovujú pravidlá na vykonávanie uvedeného nariadenia Rady (ES, Euratom) č. 1605/2002.

1.2. Dlhodobý nehmotný a hmotný majetok

Dlhodobý hmotný aj nehmotný majetok sa oceňuje obstarávacou cenou zníženou o oprávky a zníženú hodnotu.

Suma odpisov sa účtuje metódou rovnomerného odpisovania na predpokladanú dobu použiteľnosti takto:

Počítačové programy 4 roky Budovy 25 rokov Stroje, prístroje a zariadenia 4, 8 rokov Inventár a motorové vozidlá 4, 8, 10 rokov Počítače 4 roky Úpravy prenajatých budov doba prenájmu

1.3. Predbežné financovanie

Predbežné financovanie predstavuje platbu určenú na poskytnutie zálohy príjemcovi, napr. peňažné prostriedky. Môže byť rozdelené na niekoľko splátok počas doby stanovenej v dohode o predbežnom financovaní. Peňažné prostriedky alebo záloha sa vyplácajú alebo používajú na účely, na ktoré boli poskytnuté, a to počas doby stanovenej v dohode.

Na konci roka sa prebiehajúce predbežné financovania odhadujú pôvodne vyplatenou sumou zníženou o vrátené sumy, zúčtované oprávnené sumy, odhadované oprávnené sumy, ktoré ku koncu roka ešte neboli vyrovnané, a o zníženie hodnoty.

1.4. Pohľadávky

Pohľadávky sa vykazujú v nominálnej hodnote zníženej o znehodnotenie.

1.5. Záväzky

Záväzky sa zapisujú do súvahy v nominálnej hodnote.

1.6. Záväzky z titulu dôchodkov pre členov Dvora audítorov

Podľa článku 19 nariadenia Rady (EHS, Euratom, ESUO) č. 2290/77 z 18. októbra 1977, ktorým sa určujú platové pomery členov Dvora audítorov (Ú. v. ES L 268, 20.10.1977, s. 1) sa výplata dávok stanovených v tomto dôchodkovom poistení zapisuje do rozpočtu Spoločenstiev a členské štáty spoločne garantujú vyplatenie týchto dávok.

Sumy, ktorých vyplatenie zaručujú členské štáty, sa na jednej strane stanovujú na základe účtovného štandardu č. 12 „zamestnanecké požitky“, ktorý bol prijatý rozhodnutím účtovníka Komisie dňa 28. decembra 2004 v súlade s článkom 133 nariadenia o rozpočtových pravidlách, ktoré sa vzťahujú na všeobecný rozpočet Európskych spoločenstiev, a na druhej strane na základe poistno-matematickej analýzy expertov zo špecializovaného Úradu Komisie pre správu a úhradu individuálnych nárokov (Paymaster Office – PMO).

Od rozpočtového roka 2006 sa rezerva na dôchodky počíta bez daní zrazených z výplaty dôchodkov vzhľadom na to, že tieto dane predstavujú pre rozpočet Dvora audítorov príjem (pozri poznámky k bodu 4). V roku 2005 rezerva na dôchodok tieto dane zahŕňala. Ak by bol Dvor audítorov v roku 2005 tieto zásady použil, bola by rezerva k 31. decembru 2005 vo výške 41 779 878 EUR. Porovnateľné číselné údaje neboli upravené.

2. Dlhodobý nehmotný a hmotný majetok

(v tis. EUR) 2006 2005 Odpisovateľná suma Oprávky Čistá účtovná hodnota Čistá účtovná hodnota Dlhodobý nehmotný majetok 1 945 (1 353) 592 537 Dlhodobý hmotný majetok — pozemky 777 — 777 777 — stavby 52 075 (19 735) 32 340 34 198 — stroje, prístroje a zariadenia 1 199 (856) 343 358 — inventár a motorové vozidlá 1 845 (1 260) 585 630 — počítače 3 867 (2 926) 941 1 398 — ostatný dlhodobý hmotný majetok 1 044 (609) 435 609 — nedokončený dlhodobý majetok 199 — 199 25 Medzisúčet 61 006 (25 386) 35 620 37 995 Spolu 62 951 (26 739) 36 212 38 532

3. Krátkodobé pohľadávky

Krátkodobé pohľadávky z väčšej časti zodpovedajú vzniknutým, no dosiaľ neinkasovaným nárokom, vrátane sumy 841 528 EUR (2005: 1 392 326 EUR) z titulu odkúpenia národných dôchodkových práv zamestnancami inštitúcie.

Zostatok zahŕňa predovšetkým zálohy vyplatené členom a zamestnancom Dvora audítorov na služobné cesty, ktoré už prebehli, ale ešte neboli vyúčtované, a vopred odhadnuté náklady.

4. Zamestnanecké požitky

Zamestnanecké požitky predstavujú budúce dôchodkové nároky členov Dvora audítorov.

Suma „zamestnaneckých požitkov“ v roku 2006 sa vyjadruje bez daní (pozri komentár k bodu 1.6).

5. Krátkodobé záväzky

Krátkodobé záväzky sa týkajú záväzkov voči dodávateľom, výdavkov na služobné cesty, ktoré ešte neboli vyfakturované spoločnosťou spracujúcou platby prostredníctvom kreditných kariet, a záväzkov voči rôznym príjemcom.

Okrem toho táto položka zahŕňa záväzky voči zamestnancom vyplývajúce z nárokov získaných podľa služobného poriadku a z nesplatených výdavkov na služobné cesty.

6. Čisté aktíva

Pohyby čistých aktív v roku 2006:

(v tis. EUR) Zostatok k 31. decembru 2005 (11 450) Výsledok hospodárenia za účtovné obdobie 32 Čisté aktíva k 31. decembru 2006 (11 418)

7. Príjmy zo správnych úkonov

Táto položka zahŕňa predovšetkým dane a príspevky na sociálne zabezpečenie z platov členov a zamestnancov.

8. Ostatné správne výdavky

Táto položka zahŕňa predovšetkým nájomné za budovy a súvisiace náklady, výdavky na služobné cesty zamestnancov a členov, náklady na informačné technológie a náklady súvisiace s odborným vzdelávaním.

9. Podsúvahové záväzky

Podľa rámcovej zmluvy o stavbe jednej alebo niekoľkých prístavieb k budove Dvora audítorov, ktorá bola podpísaná 15. decembra 1999, sa zmluvné strany dohodli takto:

Luxemburský štát sa zaväzuje, že Dvoru audítorov udelí vecné právo zriadiť stavbu na pozemku určenom na vybudovanie prvej prístavby za cenu 1 (jedného) EUR na dobu, ktorá neprekročí 49 (štyridsaťdeväť) rokov. Udelenie vecného práva zriadiť stavbu na pozemku na akékoľvek ďalšie potrebné prístavby nesmie presiahnuť dobu, na ktorú sa udelilo vecné právo v prípade prvej prístavby.

Dvor audítorov sa rozhodol vybudovať druhú prístavbu (budova K3) a z dôvodu odlišných realizačných podmienok sa Luxemburský štát a Dvor audítorov dohodli, že uzavrú novú rámcovú zmluvu, ktorá sa má podpísať v roku 2007.

Externí dodávatelia ďalej zriadili tieto bankové záruky za riadne plnenie zmlúv:

(v tis. EUR) 2006 2005 — za poskytovanie služieb cestovných kancelárií 51 20 — za dlhodobý prenájom služobných vozidiel 75 75 — za poskytovanie stravovacích služieb 28 28 Spolu 154 123

V prípade štyroch platných zmlúv o prenájme budov predstavujú neuhradené záväzky z prenájmu 7 960 550 EUR v tomto členení: (2005: 9 951 290 EUR) v tomto členení:

(v tis. EUR) 2006 2005 — budovy 7 833 9 758 — kancelária v Bruseli 110 144 — parkovanie 17 50 Spolu 7 960 9 952